Source: http://legislatie.just.ro/Public/DetaliiDocumentAfis/109505
Timestamp: 2020-07-12 17:26:01+00:00
Document Index: 18922893

Matched Legal Cases: ['articolul 2', 'Articolul 2', 'articolul 3', 'Articolul 3', 'Articolul 3', 'articolul 3', 'articolul 3', 'Articolul 3', 'articolul 6', 'articolul 6', 'articolul 8', 'Articolul 8', 'articolul 9', 'Articolul 17', 'Articolul 17', 'articolul 19', 'Articolul 19', 'articolul 23']

LEGE 276 07/07/2009 - Portal Legislativ
privind aprobarea Ordonanței de urgență a Guvernului nr. 212/2008 pentru modificarea și completarea Legii nr. 146/1997 privind taxele judiciare de timbru
PREȘEDINTELECAMEREI DEPUTAȚILORROBERTA ALMA ANASTASEp. PREȘEDINTELE SENATULUI,ALEXANDRU PEREȘ
LEGE nr. 276 din 7 iulie 2009privind aprobarea Ordonanței de urgență a Guvernului nr. 212/2008 pentru modificarea și completarea Legii nr. 146/1997 privind taxele judiciare de timbru
Parlamentul României adoptă prezenta lege. + Articolul UNICSe aprobă Ordonanța de urgență a Guvernului nr. 212 din 4 decembrie 2008 pentru modificarea și completarea Legii nr. 146/1997 privind taxele judiciare de timbru, publicată în Monitorul Oficial al României, Partea I, nr. 837 din 12 decembrie 2008, cu următoarele modificări și completări:1. La articolul I, înaintea punctului 1 se introduce un nou punct, cu următorul cuprins:La articolul 2, alineatul (1) se modifică și va avea următorul cuprins: + Articolul 2(1) Acțiunile și cererile evaluabile în bani, introduse la instanțele judecătorești, se taxează astfel:a) până la valoarea de 50 lei - 6 lei; ... b) între 51 lei și 500 lei - 6 lei + 10% pentru ce depășește 50 lei; ... c) între 501 lei și 5.000 lei - 51 lei + 8% pentru ce depășește 500 lei; ... d) între 5.001 lei și 25.000 lei - 411 lei + 6% pentru ce depășește 5.000 lei; ... e) între 25.001 lei și 50.000 lei - 1.611 lei + 4% pentru ce depășește 25.000 lei; ... f) între 50.001 lei și 250.000 lei - 2.611 lei + 2% pentru ce depășește 50.000 lei; ... g) peste 250.000 lei - 6.611 lei + 1% pentru ce depășește 250.000 lei. ... ... 2. La articolul I punctul 1, alineatul (1^1) al articolului 2 se modifică și va avea următorul cuprins:(1^1) Dispozițiile alin. (1) se aplică în mod corespunzător și cererilor privind declararea nulității, anularea, rezoluțiunea sau rezilierea unui act juridic patrimonial, precum și cererilor privind constatarea existenței sau inexistenței unui drept patrimonial; cererea privind repunerea părților în situația anterioară este scutită de taxă de timbru dacă este accesorie cererii privind declararea nulității, anularea, rezoluțiunea sau rezilierea actului juridic patrimonial. ... 3. La articolul I, după punctul 2 se introduce un nou punct, punctul 2^1, cu următorul cuprins:2^1. La articolul 3, literele c) și j) se modifică și vor avea următorul cuprins:c) cereri pentru:– stabilirea calității de moștenitor - 50 lei/moștenitor - stabilirea masei succesorale - 3% la valoarea masei succesorale; ... – cereri de raport - 3% la valoarea bunurilor a căror raportare se solicită; ... – cereri de reducțiune a liberalităților - 3% la valoarea rezervei care urmează a fi reîntregită prin reducțiunea liberalităților; ... – cereri de partaj - 3% la valoarea masei partajabile. ... Separat de această taxă, dacă părțile contestă bunurile de împărțit, valoarea acestora sau drepturile ori mărimea drepturilor coproprietarilor în cadrul cererilor de mai sus, taxa judiciară de timbru se datorează de titularul cererii la valoarea contestată în condițiile art. 2 alin. (1); ... .......................................................................j) acțiuni posesorii și cereri care au ca obiect servituți - taxa se va calcula în condițiile art. 2 alin. (1), la o valoare stabilită la 20% din valoarea bunului a cărui posesie se solicită sau asupra căruia se solicită constituirea unei servituți; ... ... ... 4. La articolul I, punctul 3 se modifică și va avea următorul cuprins:3. Articolul 3^1 se modifică și va avea următorul cuprins: + Articolul 3^1(1) Cererile introduse la instanțele judecătorești, prin care se solicită pronunțarea unei hotărâri judecătorești care ține loc de act autentic de înstrăinare a unor bunuri imobile, se taxează potrivit prevederilor art. 2 alin. (1), la valoarea imobilului.(2) Taxarea cererilor prevăzute la alin. (1) se face la valoarea imobilului declarat de părți. În cazul în care valoarea declarată de părți este inferioară valorii orientative stabilite prin expertiza întocmită de camerele notarilor publici, taxarea cererilor se va face la aceasta din urmă valoare.(3) Dispozițiile alin. (1) și (2) se aplică în mod corespunzător și la taxarea cererilor în materie de moștenire.(4) Instanțele de judecată vor solicita la începutul fiecărui an camerelor notarilor publici expertizele privind stabilirea valorilor orientative ale bunurilor imobile din circumscripția teritorială a instanței. ... ... 5. La articolul I, după punctul 3 se introduc șase noi puncte, punctele 3^1-3^6, cu următorul cuprins:3^1. După articolul 3^1 se introduce un nou articol, articolul 3^2, cu următorul cuprins: + Articolul 3^2(1) În cazul cererilor prin care se solicită pronunțarea unei hotărâri care ține loc de act autentic de înstrăinare a unor bunuri imobile, instanța de judecată va solicita extras de carte funciară pentru bunurile imobile ce au carte funciară deschisă sau certificat de sarcini pentru imobilele care nu au carte funciară deschisă, certificat fiscal emis de compartimentul de specialitate al autorității administrației publice locale și dovada debitelor la zi ale cotelor de contribuție la cheltuielile asociației de proprietari.(2) Dispozițiile art. 20 din Legea nr. 230/2007 privind înființarea, organizarea și funcționarea asociațiilor de proprietari se aplică în mod corespunzător.(3) În cazul acestor cereri, dacă instanța de judecată va dispune efectuarea unei expertize tehnice judiciare, aceasta va fi avizată de oficiul de cadastru și publicitate imobiliară. ... 3^2. La articolul 6, litera c) se modifică și va avea următorul cuprins:c) acțiuni, cereri și contestații introduse în temeiul Legii nr. 85/2006 privind procedura insolvenței, cu modificările și completările ulterioare - 39 lei. ... ... 3^3. La articolul 6, litera d) se abrogă. ... 3^4. La articolul 8^1, alineatul (1) se modifică și va avea următorul cuprins: + Articolul 8^1(1) Cererile pentru eliberarea de către instanțele judecătorești de copii de pe hotărârile judecătorești, cu mențiunea că sunt definitive și irevocabile, prin care se stabilesc calitatea de moștenitor, masa succesorală, cotele și bunurile ce revin fiecărui moștenitor, dacă nu s-a plătit taxa de timbru pentru efectuarea procedurii succesorale notariale, se taxează potrivit dispozițiilor art. 3 lit. c). ... 3^5. La articolul 9, alineatele (1)-(5) și (7) se abrogă. ... 3^6. Articolul 17^1 se modifică și va avea următorul cuprins: + Articolul 17^1Sunt scutite de taxa judiciară de timbru cererile pentru înregistrarea asociațiilor de proprietari, de locatari sau mixte, adresate judecătoriei. ... ... 6. La articolul I punctul 4, articolul 19 se modifică și va avea următorul cuprins: + Articolul 19Taxele judiciare de timbru, precum și sumele provenite din impozitele încasate din onorariile avocaților, ale notarilor publici și ale executorilor judecătorești se plătesc în numerar, prin virament sau în sistem on-line, în contul bugetului local al unității administrativ-teritoriale în a cărei rază își are domiciliul sau, după caz, sediul fiscal debitorul. Taxele judiciare de timbru, precum și sumele provenite din impozitele încasate din onorariile avocaților, ale notarilor publici și ale executorilor judecătorești pot fi plătite și prin unități bancare în contul bugetului local al unității administrativ-teritoriale, costurile operațiunilor de transfer fiind în sarcina debitorului taxei. ... 7. La articolul I punctul 6, alineatul (3) al articolului 21^1 se modifică și va avea următorul cuprins:(3) Împotriva încheierii, părțile interesante pot formula cerere de reexaminare, în termen de 5 zile de la data comunicării încheierii. ... 8. La articolul I, după punctul 7 se introduce un nou punct, punctul 7^1, cu următorul cuprins:7^1. La articolul 23 alineatul (1), după litera e) se introduce o nouă literă, litera f), cu următorul cuprins:f) în cazul în care instanța de judecată se declară necompetentă, trimițând cauza la un alt organ cu activitate jurisdicțională. ... ... ... 9. La articolul I punctul 8, alineatul (2^1) al articolului 23 se modifică și va avea următorul cuprins:(2^1) În cazul în care, până la prima zi de înfățișare, părțile încheie tranzacție sau renunță la judecată, suma achitată cu titlu de taxă judiciară de timbru se restituie în întregime, iar în cazul în care tranzacția ori renunțarea la judecată intervin ulterior primei zile de înfățișare, se restituie până la jumătate din suma achitată, ținând seama de actele procesuale deja îndeplinite. ... 10. După articolul II se introduce un nou articol, articolul III, cu următorul cuprins: + Articolul IIIHotărârile judecătorești irevocabile se comunică părților. ... Această lege a fost adoptată de Parlamentul României, cu respectarea prevederilor art. 75 și ale art. 76 alin. (2) din Constituția României, republicată.
ALEXANDRU PEREȘBucurești, 7 iulie 2009.Nr. 276.-----------